Chiroptera

Chiroptera (a Graecis χείρ 'manus' et πτερόν 'ala') sunt ordo plerumque nocturnorum mammalium alatorum, quae Gaius Plinius Secundus vespertiliones appellavit. Sola mammalia sunt quae vere volare possunt. Nonnullae species cavernas saepe habitant et pro visu oculorum spatium sono percipere notum est. Quo fit ut, sicut affirmatur, summis in tenebris haec animalia quasi caeca sollerter volare et venari valeant.

Plura chiroptera insectis vescuntur. sed quaedam species sunt herbivora vel omnivora, sicut Megachiroptera (quae etiam 'vespertiliones fructiferi' vel 'vulpes volantes' nominantur), quae fructibus et nectare vescuntur. Post Rodentia, vespertilionum species sunt omnium mammalium diversissimae. Multa beneficia hominibus praebent, praesertim quod insecta vorant, et faeces eorum, quae guanum vocantur, ut laetamen adhiberi possunt. Attamen quoque multos morbos et vira ferunt, praecipue rabiem, et morbi vespertilionum a peritis putantur fuisse causa eruptionis ebolae in Africa occidentali anno 2014Marí Saéz A, Weiss S, Nowak K, et al. Investigating the zoonotic origin of the West African Ebola epidemic. EMBO Mol Med. 2015;7(1):17-23. doi:10.15252/emmm.201404792. et pandemiae COVID-19 anno 2020,Zoumpourlis V, Goulielmaki M, Rizos E, Baliou S, Spandidos DA. [Comment] The COVID‑19 pandemic as a scientific and social challenge in the 21st century. Mol Med Rep 2020; 22 (4): 3035-3048. doi:10.3892/mmr.2020.11393. quae inter pandemias mortalitate altissima in historia numeratur, quamquam utrum haec pandemia e vespertilionibus orta sit necne incertissimum manet.

 Patagium

Notae

 Nexus externi 

 De Chiropteris apud Animal Diversity Web. 

!
Categoria:Ordines animalium
Categoria:Taxa 1799
Categoria:Taxa Blumenbach